Kui läheme toast õue, siis vaevalt et mõtleme kliima, saati veel globaalse kliimamuutuse peale. Me mõtleme, mida selga ja jalga panna. Ilma saab igaüks ennustada vägagi täpselt - vähemalt kahel kolmandikul juhtudest on homne ilm sama nagu tänane. Inimene ei saa omada kogemust  ilma kohta enamat, kui ta on oma elu jooksul näinud. Inimese ajataju ongi ju seotud inimese elueaga. Mis sellest väljas, on justkui virtuaalne. Ajaloo õppimine on koolis raske asi - mida ütleb lapsele miski, mis on toimunud kakskümmend, kakssada või kaks miljonit aastat tagasi? Mitte midagi peale hingetu arvu.